**VILNIAUS MIESTO IV KLASIŲ MOKINIŲ**

**LIETUVIŲ (VALSTYBINĖS) KALBOS OLIMPIADOS TESTAS**

|  |  |
| --- | --- |
|  | |
|  |  |

**2014-03-28**

**I DALIS. TEKSTO SUVOKIMO UŽDUOTIS**

**Atidžiai perskaityk tekstą ir atsakyk į klausimus.**

Rugiagėlės sapnas

Pamažėl vasara persirito į antrąją pusę, dienos ėmė trumpėti, o naktys būdavo vėsios, taigi paryčiais slėnyje nusidriekdavo tirštas rūkas.

Vakarais arklys Dominykas užmigdydavo savo rugiagėlę, švelniai pūsdamas orą iš drėgnų, šiltų šnervių.

Vieną naktį rugiagėlė palaimingai užsnūdo ir susapnavo keistą sapną.

Sapnavo ji, kad pavirto šiltu maloniu dykumos vėju. Ir staiga prisiminė, kad tokie švelnūs šilti vėjai pučia tolimojoje Afrikoje, iš kur ji ir buvo kilusi. „Pala pala, – sapne susimąstė rugiagėlė, – jeigu aš gimiau Afrikoje, tai kaip atsidūriau Lietuvoje?“

Iš karto sulaukė atsakymo: pirmiausia išvydo milžinišką rugiagėlių pievą, tyvuliuojančią tolimame Afrikos pakraštyje... Rugiagėlė pažino savo protėvynę, atpažino ir aplinkui mėlynuojančias gėles – savo seses ir brolius. Vis dar skendėdama vėjuotoj sapno migloj, mėlynžiedė pakilo aukštai į dangų. Sklendė virš rugiagėlių pievos ir grožėjosi Afrika. Apačioj skraidė linksmi margaspalviai drugeliai, augo didžiuliai baobabai, kuriuose slapstėsi beždžionėlės. Jos tupėjo ant šakų apsikaišiusios lapais – iš toliau žiūrėdamas nė už ką nebūtum pasakęs, kad ten slepiasi daugybė beždžionėlių. Pasigrožėjusi jomis, rugiagėlė nusklendė į Afrikos gilumą. Netrukus pamatė begemotuką Nikodemą, kuris stovėjo įsibridęs į rugiagėlių pievą ir spoksojo į mėlynų žiedų jūrą negalėdamas ištarti nė žodžio. Norėjo pasakyti: „Kokia graži pieva, kaip man čia gera žaisti“, – bet... buvo netekęs žado.

Rugiagėlė skriejo toliau, kol bananų plantacijoje sutiko ant vienos kojos šokinėjantį drambliuką Pilypuką. Šalia ganėsi didžiuliai ir protingi Pilypuko tėvai – dramblys Pilypas Pilypavičius ir dramblienė Pilypavičienė. Jie buvo suaugę ir niekada nešokinėdavo ant vienos kojos, tik labai rimtai kalbėdavo apie rimtą gyvenimą šioje rimtoje šalyje, vardu Afrika. Ir mojuodavo straubliais.

– Kaži ar bananų šį rudenį pakankamai užderės? – svarstė dramblys Pilypavičius. – Ar teks ryti ir ananasus?

– Ėsim ananasus, didelio čia daikto, – sutrimitavo Pilypavičienė. – O jei neužteks ir ananasų, keliausim į kitą Afrikos pusę, kur gyvena tavo pusseserė Pilypavičiūtė.

– O ko mums ten? – nesuprato Pilypas iš bananų.

– Ten auga daug kivių ir mangų.

Pasigrožėjusi drambliais ir bananų plantacijomis, miegančioji gėlytė pasuko atgal, gimtosios rugiagėlių pievos link, nes jai magėjo prisiminti, kaip ji atsirado Lietuvoje. Nusileidusi prie pat žemės išvydo dvi atokiai augančias mėlynžiedes – savo mamą ir tėtį. Tuodu meiliai susipynę tarpusavy kalbėjo:

– Jau sunoko mūsų sėklytės... Įdomu, kur jas vėjas nuneš, kur jos pasisės ir užaugs. Ar taps mūsų dukrytės geromis, darbščiomis rugiagėlėmis, ar nepavirs tuščiavidurėmis gražuolėmis?

Šnibždėjosi rugiagėlės tėvelis su mama ir barstė aplinkui mažas sėkleles, kurias šiltas vėjelis tuoj pat pasigavo ir išnešiojo po Afrikos platybes. O vieną sėklytę pakėlė aukštai aukštai į dangų – kur sklandė debesys ir paukščiai! Ir prasidėjo sėklytės nuotykiai...

Vėjo gūsis pasivijo Lietuvos link skrendantį gandrą Alfonsą. Pabandė vėjelis palenktyniauti su raudonsnapiu ir tuoj pat jį aplenkė. Tačiau greituolis nė nepastebėjo, kad kartu su juo skridusi maža rugiagėlės sėklytė pasiliko gandro plunksnose. O jei ir būtų pastebėjęs, kas iš to – negi grįši atgal dėl menkos sėklytės. Teskrenda sau, kur gandro akys mato...

O gandro akys matė toli: už Afrikos pakrančių, už Italijos, Šveicarijos, Vokietijos ir Lenkijos, prie Baltijos jūros jis regėjo miškuose bei kloniuose miegančią Lietuvą. Žiema šioje šalyje ėjo į pabaigą ir tuoj tuoj turėjo ateiti pavasaris. Gandras Alfonsas labai skubėjo Lietuvon, nes buvo pasiilgęs savo mielo lizdelio, susukto milžiniškame ąžuole vidury didžiulės pievos, kur kurkia daugybė varlių ir ganosi laukinis arklys, vardu Dominykas.

Sapnui baigiantis, rugiagėlė susapnavo, kaip gandras Alfonsas suka ratus virš gimtojo lizdelio, kaip ištiesia ilgas raudonas kojas, kaip nutupia ir, išskleidęs sparnus, papurto plunksnas, kad iškratytų kelionių dulkes. O kartu su jomis iškrenta ir rugiagėlės sėklytė... Leidžiasi tyliai į pievą, nukrenta tarp pienių ir gysločių, kur netrukus ją sudrėkina šiltas pavasario lietutis. Ir ima ji leisti šaknytes...

Pagal Vytautą V. Landsbergį. Arklio Dominyko meilė. V., 2012, p. 23–25

**Klausimai**

|  |  |
| --- | --- |
| Čia rašo vertintojai | |
| I | II |
|  |  |
|  |  |
|  |  |
|  |  |
|  |  |
|  |  |

**1. Kas rodė, kad vasara eina į pabaigą?**

A. Dangumi nusidriekdavo išskrendančių paukščių virtinės.

B. Rytai buvo šalti ir vėjuoti.

C. Naktys buvo šaltos, o rytais susidarydavo rūkas.

**2. Kaip arklys Dominykas migdydavo rugiagėlę?**

A. Šildydavo ją savo kūno šiluma.

B. Šildydavo ją šiltu iškvepiamu oru.

C. Užklodavo rugiagėlę švelnia ir šilta antklode.

**3. Kaip rugiagėlė keliavo po Afriką?**

A. Ją skraidino šiltas ir malonus dykumų vėjas.

B. Ant nugaros ją nešė gandras Alfonsas.

C. Ji keliavo pavirtusi šiltu dykumų vėju.

**4. Rugiagėlės gimtinė yra:**

A. Plantacija Afrikos gilumoje.

B. Pieva Afrikos pakraštyje.

C. Didžiulė Lietuvos pieva.

**5. Kuris teiginys neteisingas?**

A. Baobabuose slėpėsi daug beždžionių.

B. Begemotukas Nikodemas galvojo, kad rugiagėlių pieva labai graži.

C. Drambliai Pilypavičiai mėgo šokinėti ant vienos kojos.

**6. Sapne rugiagėlė aplankė:**

A. Gandro Alfonso lizdą Afrikoje.

B. Rugiagėlių pievą ir bananų plantaciją.

C. Dramblienės pusseserę Pilypavičiūtę.

|  |  |
| --- | --- |
| Čia rašo vertintojai | |
| I | II |
|  |  |
|  |  |
|  |  |
|  |  |
|  |  |
|  |  |
|  |  |

**7. Kieno pusseserė buvo Pilypavičiūtė?**

A. Drambliuko Pilypuko.

B. Dramblio Pilypavičiaus.

C. Dramblienės Pilypavičienės.

**8. Dėl ko jaudinosi rugiagėlės tėtis ir mama?**

A. Nes galvojo, kad jų dukrelės negalės pasisėti ir užaugti.

B. Bijojo, kad jų gerų ir darbščių dukryčių nenuskriaustų.

C. Bijojo, kad jų dukros netaptų tik gražuolėmis.

**9. Kaip rugiagėlės sėklytė atkeliavo į Lietuvą?**

A. Ją iš Afrikos atpūtė vėjo gūsis.

B. Ji atskrido su debesimis ir paukščiais.

C. Ją savo plunksnose parnešė gandras.

**10. Kodėl gandras Alfonsas labai skubėjo į Lietuvą?**

A. Nes žiema Lietuvoje ėjo į pabaigą.

B. Nes jis ilgėjosi gimtojo lizdo.

C. Nes į Lietuvą jis turėjo parnešti rugiagėlę.

**11. Kada gandras Alfonsas parskrido į savo lizdą?**

A. Žiemai einant į pabaigą.

B. Pavasarį.

C. Rudenį.

**12. Kuris teiginys teisingas?**

A. Gandro Alfonso lizdas yra milžiniško ąžuolyno viduryje.

B. Gandro Alfonso lizdas yra ąžuole, didžiulės pievos viduryje.

C. Gandro Alfonso lizdas yra didžiulio miško pakraštyje.

**13. Kaip rugiagėlė sužinojo savo atsiradimo Lietuvoje istoriją?**

A. Ją papasakojo gandras Alfonsas.

B. Ją papasakojo arklys Dominykas.

C. Savo atsiradimo Lietuvoje istoriją rugiagėlė susapnavo.

|  |  |  |
| --- | --- | --- |
| I dalies taškų suma (maks. 13) |  |  |

**II DALIS. KALBOS VARTOJIMO UŽDUOTYS**

**1 užduotis. Įrašyk paleistas raides.**

Ank\_\_\_čiau j\_\_\_s kitaip kalbėjote. Nekask d\_\_\_\_bės kitam, nes pats \_\_\_krisi. Po m\_\_\_\_sų langu kv\_\_\_pia jazminų kr\_\_\_\_mas. Jau skleidžiasi šio med\_\_\_lio pumpur\_\_\_\_liai. Valanda turi šeš\_\_\_sdešimt minučių. Džiugina geltonas paj\_\_\_rio sm\_\_\_lis ir pušynai. Debes\_\_\_lis grįš, šiltas l\_\_\_tutis nulis, ir vėl p\_\_\_vos žolelė sužal\_\_\_s.

|  |  |  |
| --- | --- | --- |
|  | Čia rašo vertintojai | |
|  | I | II |
| Taškų suma (maks. 16) |  |  |

**2 užduotis. Žodžius skliausteliuose parašyk tinkama forma.**

Lapė atbėgo į **(pamiškė)** \_\_\_\_\_\_\_\_\_\_\_\_\_\_\_\_\_\_\_\_\_\_ ir stryktelėjo į kalniuką. Saulė nušvietė visą jos menkystę. Kailinėliai aptriušo, nupliko. Gėda **(lapė)** \_\_\_\_\_\_\_\_\_\_\_\_\_\_\_\_\_\_\_ nešioti tokius **(kailiniai)** \_\_\_\_\_\_\_\_\_\_\_\_\_\_\_\_\_\_\_\_\_.

Ne tokia ji buvo **(žiema)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Spirgina šaltis – nejaučia. Su gerais kailiniais lyg ant **(krosnis)** \_\_\_\_\_\_\_\_\_\_\_\_\_\_\_\_\_\_\_\_. Išbėgs iš **(miškas)** \_\_\_\_\_\_\_\_\_\_\_\_\_\_\_\_\_\_\_\_\_\_\_, pasivolios po sniegą, nusipurtys – tik grožėkis!

**(Giria)** \_\_\_\_\_\_\_\_\_\_\_\_\_\_\_\_\_\_\_\_\_\_ lapė jaučiasi lyg namie. Nors ir čia ji draugų nedaug turi, bet jai **(jie)** \_\_\_\_\_\_\_\_\_\_\_\_ ir nereikia. Visi miško **(žvėris)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir net **(paukštelis)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pažįsta rudąją, jos vengia. Lapė bijo tik pilkųjų **(vilkai)** \_\_\_\_\_\_\_\_\_\_\_\_\_\_\_\_\_\_ ir lūšių. Tada ji dumia į olą. Lindi, kol viskas nurimsta, ir vėl šauna laukan. Tik lekia pro kitas **(durys)** \_\_\_\_\_\_\_\_\_\_\_\_\_\_\_\_\_\_\_\_\_. Ten jos niekas netyko.

Pagal J. Soką

|  |  |  |
| --- | --- | --- |
|  | Čia rašo vertintojai | |
|  | I | II |
| Taškų suma (maks. 12) |  |  |

**3 užduotis. Įrašyk tinkamus žodžius.**

|  |  |
| --- | --- |
| **pamoką**  **skristi**  **šviesu**  **linksmiau**  **darbymečiui**  **malkų**  **medų**  **durų**  **pramerkė**  **užsimerkė**  **aimaną**  **akis** | **Pirmoji pamoka**  Geltonasis namelis kasdien dūzgė vis \_\_\_\_\_\_\_\_\_\_\_\_\_\_\_\_\_\_\_\_. Visi, kas gyvas, rengėsi didžiajam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Viena darbščiausių jaunų bitučių buvo Skrajūnė. Ji jau mokėjo tvarkyti būsimųjų bičių butus, nešiojo \_\_\_\_\_\_\_\_\_\_\_\_\_\_\_\_. O šiandien, pačiam vidudieny, jai paskyrė pirmąją skraidymo \_\_\_\_\_\_\_\_\_\_\_\_\_\_\_\_\_\_\_.  Vyresniosios bitės aimanavo:  – Ak, kaip šalta! Negalės \_\_\_\_\_\_\_\_\_\_\_\_\_\_\_\_\_\_\_\_\_\_.  Bet saulė išgirdo bičių \_\_\_\_\_\_\_\_\_\_\_\_\_\_\_\_\_\_\_\_\_\_\_\_, įmetė į krosnį beržinių \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Skrajūnė ėmė ruoštis pirmajai pamokai: priėjo prie plačiųjų \_\_\_\_\_\_\_\_\_\_\_\_\_\_\_\_\_, apsidairė. Į \_\_\_\_\_\_\_\_\_\_\_\_\_\_\_\_\_\_ tvykstelėjo šviesa, net \_\_\_\_\_\_\_\_\_\_\_\_\_\_\_\_\_\_\_\_\_\_ bitelė. Po valandėlės baugščiai \_\_\_\_\_\_\_\_\_\_\_\_\_\_\_\_\_\_\_\_\_\_ akis. Nustebo, kad taip \_\_\_\_\_\_\_\_\_\_\_\_\_\_\_\_\_ ir gražu senajame sode. Suplasnojo sparneliais ir nuskrido.  Pagal P. Mašiotą |

|  |  |  |
| --- | --- | --- |
|  | Čia rašo vertintojai | |
|  | I | II |
| Taškų suma (maks. 12) |  |  |

**4 užduotis. Įrašyk žodžius (būdvardžius), kurie atsakytų į pateiktus klausimus.**

Virš **(kokių?)** \_\_\_\_\_\_\_\_\_\_\_\_\_\_\_\_\_\_\_\_\_\_\_ miškų skrido senas juodvarnis. Mama išvirė **(kokios?)** \_\_\_\_\_\_\_\_\_\_\_\_\_\_\_\_\_\_\_\_ sriubos. **(Kokiems?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ draugams nieko negaila. Kiemą nuklojo **(kokie?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ klevo lapai. Dienos buvo lietingos ir **(kokios?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_. Buvo labai **(kokia?)** \_\_\_\_\_\_\_\_\_\_\_\_\_\_\_\_\_\_\_\_\_\_ vasaros diena, skruzdėlė sunkiai vilkdama savo **(kokius?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nešulius ėjo siauru miško takeliu. Voverės drevė buvo **(kokiame?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ medyje. Senelis anūkui išdrožė **(kokią?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dūdelę. Skrido pro šalį **(kokia?)** \_\_\_\_\_\_\_\_\_\_\_\_\_\_\_\_\_\_\_\_\_\_\_ varna ir ištraukė iš rankų **(kokį?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sūrį. Iš kamino rūksta **(kokie?)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dūmai.

|  |  |  |
| --- | --- | --- |
|  | Čia rašo vertintojai | |
|  | I | II |
| Taškų suma (maks. 12) |  |  |

**5 užduotis. Iš pateiktų veiksmažodžių padaryk tinkamas formas ir įrašyk jas į sakinius.**

|  |  |
| --- | --- |
| **1. nesudeginti neužlieti**  **2. geria**  **klausosi**  **3. pasiėmė**  **išėjo**  **4. pastatė**  **5. glostydavo**  **užmigdavo**  **6. verkti**  **7. buvo**  **ganė**  **8. džiaugėsi**  **pamiršo** | 1. Mokslo nei vagys nepavogs, nei ugnis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nei vanduo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  2. Atsimenu, kaip mes, kaimo vaikai, \_\_\_\_\_\_\_\_\_\_\_\_\_\_\_\_\_\_\_\_\_\_\_ beržų sulą, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ varnėnų švilpavimo.  3. Po lietaus tu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skėtį ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_ braidyti po balas.  4. \_\_\_\_\_\_\_\_\_\_\_\_\_\_\_\_\_\_\_\_\_ aš gražų namą, nei per aukštą, nei per žemą.  5. Pamenu, kaip tu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mano galvą, o man taip būdavo gera, kad net nepastebėdavau, kaip \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  6. Kas čia taip graudžiai \_\_\_\_\_\_\_\_\_\_\_\_\_\_\_\_\_\_\_\_\_?  7. Kai aš mažas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, šile ožius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  8. Tu taip \_\_\_\_\_\_\_\_\_\_\_\_\_\_\_\_\_\_\_\_\_\_\_\_ naujuoju žaislu, kad visai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ senuosius. |

|  |  |  |
| --- | --- | --- |
|  | Čia rašo vertintojai | |
|  | I | II |
| Taškų suma (maks. 14) |  |  |

|  |  |  |
| --- | --- | --- |
| II dalies taškų suma (maks. 66) |  |  |

**I vertintojas**

(vardas, pavardė) (parašas)

**II vertintojas**

(vardas, pavardė) (parašas)